Конов Виталий Иванович

Конов Виталий Иванович (26 июнь 1945 йыл) — СССР һәм Рәсәй физигы, оптика һәм лазер физикаһы өлкәһендә белгес, РФА ағза-корреспонденты (2000), РФА академигы (2016).

 Биографияһы 
Виталий Иванович Конов 1945 йылдың 26 июнендә Мәскәү ҡалаһында тыуған. 1969 йылда Мәскәү дәүләт университетының физика факультетын тамамлай.

1969 йылдан 1983 йылға тиклем — СССР Фәндәр академияһының П. Н. Лебедев исемендәге Физика институтында аспирант, кесе һәм өлкән ғилми хеҙмәткәр (1973—1983)

1983 йылда докторлыҡ диссертацияһы яҡлай.

1983 йылдан алып 1998 йылға тиклем Дөйөм физика институтында эшләй, өлкән ғилми хеҙмәткәрҙән бүлек мөдиренә тиклем юл үтә.

1991 йылда профессор ғилми дәрәжәһе бирелә.

1999 йылдан — РФА-ның Дөйөм физика институтында Тәбиғәт фәндәре тикшеренеү үҙәгенең директор урынбаҫары, директоры һәм бүлек мөдире.

2000 йылдың 26 майында РФА-ның Физик фәндәр бүлеге буйынса ағза-корреспонденты итеп һайлана. 2016 йылдың 28 октябрендә Рәсәй Фәндәр академияһының нанотехнологиялар һәм информацион технологиялар бүлексәһе буйынса академигы итеп һайлана (нанотехнологиялар).

 Фәнни эшмәкәрлеге 
Фәнни ҡыҙыҡһыныуҙары өлкәһе: лазер нурланышы һәм плазманың матдә менән үҙ-ара тәьҫир итешеүе, лазер медицинаһы, углерод материалдар, нанотехнологиялар.

Сәпкә лазер менән тәьҫир итеүҙең яңы ысулын тәҡдим итә — газдарҙа оптик зарядһыҙланыу ярҙамында. Плазма фронтының лазер нурында таралыуының яңы режимдарын асҡан.

Шартлаулы төр лазер һауа-реактив двигателдәре концепцияһын тәҡдим итә, теоретик һәм эксперименталь моделен эшләй.

Һуңғы йылдарҙа синтез, яңы углеродлы материалдарҙың үҙенсәлектәрен тикшереү һәм ҡулланыу (поликристаллик алмас плёнкалар, углеродлы нанокөпшәләр һәм башҡалар) менән шөғөлләнә.

1998−2002 йылдарҙа — Мәскәү дәүләт университетының дөйөм физика кафедраһы төп ғилми хеҙмәткәре, 2002 йылдан алып — Мәскәү дәүләт университетының дөйөм физика һәм молекуляр электроника кафедраһы профессоры. «Заманса лазер технологиялары» махсус курсын уҡый.

Уның етәкселегендә 15 кандидатлыҡ һәм 2 докторлыҡ диссертациялары яҡланған.

400-гә яҡын фәнни хеҙмәт, шул иҫәптән 3 монография һәм 12 уйлап табыу авторы һәм авторҙашы.

 Йәмәғәт эшмәкәрлеге
Рәсәй фундаменталь тикшеренеүҙәр фонды советы рәйесе урынбаҫары (2004—2008)

«Лазер медицинаһы, хирургия һәм лазер медицина техникаһы» ведомство-ара ғилми совет ағзаһы,

РФА-ның «Оптика һәм лазер физикаһы» проблемаһы буйынса Ғилми совет ағзаһы,

Сәнәғәт фәндәре министрлығының «Нурланыш физикаһы» аҫпрограммаһы буйынса Ғилми советы ағзаһы,

Атом энергияһы Министрлығының 11-се Фәнни-техник советының «Лазер һәм плазма технологиялары» секцияһы ағзаһы,

«Квантовая электроника» журналының редколлегия ағзаһы һәм «Diamond Films and Technology» (Japan) журналына күҙәтеү советы ағзаһы,

Оптик техника буйынса Халыҡ-ара йәмғиәтенең мөхбир ағзаһы (1992)

 Төп ғилми хеҙмәттәре 
 Лазерная искра в режиме медленного горения (Письма в ЖЭТФ. Т. 9, вып. 11. С. 609—612, 1969, в соавт.)
 Взаимодействие мощного импульсного лазерного излучения с твердыми телами в газах. Итоги науки и техники. (Радиотехника. Т. 31. 1983, в соавт.)
 Взаимодействие лазерного излучения с алмазными плёнками (ДАН СССР. 303(3). 1988, в соавт.)
 Photodynamic therapy and fluorescent diagnostics (Laser Physics. V. 10, N 6. 2000, в соавт.)
 Similarity in field electron emission from nanocrystalline diamond and related materials (V. 10. 2001, в соавт.)

 Маҡтаулы исемдәре һәм башҡа бүләктәре 
 Рәсәй Федерацияһының Дәүләт премияһы (төркөм составында, 1999 йыл өсөн) — лазер яныуы һәм өҙлөкһөҙ оптик зарядһыҙланыу күренешен асҡан һәм тикшергән өсөн.
 Румыния Социалистик Республикаһы Фәндәр академияһының Физика буйынса премияһы (1977).
 Д. С. Рождественский исемендәге миҙал (2001 йыл өсөн, Рәсәй оптика йәмғиәте)

 Иҫкәрмәләр 

 Һылтанмалар 


Категория:РФ Дәүләт премияһы лауреаттары
Категория:Почёт ордены кавалерҙары
Категория:Физика-математика фәндәре докторҙары
Категория:МДУ-ның физика факультетын тамамлаусылар
Категория:Мәскәүҙә тыуғандар
Категория:Алфавит буйынса шәхестәр
Категория:Википедия:Замандаштар биографияһы
Категория:1945 йылда тыуғандар
Категория:26 июндә тыуғандар